kardosdrur/scandi-wiki huggingface dataset:
Bob Hartman

Bob Hartman (født d. 26. december 1949 i Byron, Ohio) er en kristen musiker og guitarist. Han dannede sammen med Greg Hough gruppen Petra i 1972. Han trak sig i en periode ud af bandet i perioden 1995 – 2003, men var både den, der skrev gruppens tekster og musik og samtidig executive producer. Han gik ind i gruppen igen i 2003 – 2006, hvor bandet officielt ophørte med at eksistere den 1. januar 2006. Efter Petra driver Bob Hartman en forretning, hvor han bygger guitarer.

Bob Hartman har personligt selv stået for, at få den legendariske koncertfilm, Captured in Time and Space fra 1986, ud på DVD, som hidtil kun har eksisteret på VHS. Da både lyd og billede var så godt, at der ikke skulle så megen redigering til, var det bare at gå i gang med projectet, som kun p.t. kun købes via Bob Hartmans Petramerchandise side. Om den på noget tidspunkt vil blive solgt i danske butikker, vides endnu ikke.

Bob Hartman har en B.A. i psykologi fra Bowling Green State University.

Bob Hartman er gift med Kim Whisonant; de har en søn.

Ekstern henvisning 
 Bob Hartman's officielle hjemmeside
 Petramerchandise

Kristne musikere
Guitarister fra USA
Personer fra Ohio
Jacques Rogge

Greve Jacques Rogge (født 2. maj 1942, død 29. august 2021) var en belgisk sportsmand, der er bedst kendt for at have været præsident for den Internationale Olympiske Komité (IOC) fra 2001 til 2013. 

Rogge stammede fra Gent i Belgien og deltog selv ved OL i 1968, 1972 og 1976 i sejlsport, hvor han stillede op i finnjolle. Hans bedste resultat var en fjortendeplads i 1972. Han dyrkede også rugby og opnåede ti landskampe for sit land i denne sportsgren. Han var præsident for den Belgiske Olympiske Komité i perioden 1989-1992 og blev medlem af IOC i 1991. I 2001 blev han i Moskva valgt som Juan Antonio Samaranchs efterfølger som præsident for IOC. 

Han var ved vinter-OL 2002 i Salt Lake City den første IOC-præsident, der sov i den olympiske by frem for på et femstjernet hotel under legene.

Referencer

Eksterne henvisninger 

Personer fra Gent
IOC
Sejlsportsfolk fra Belgien
Deltagere for Belgien ved sommer-OL 1968
Deltagere for Belgien ved sommer-OL 1972
Deltagere for Belgien ved sommer-OL 1976
Rugbyspillere
Venus fra Dolní Věstonice

Venus fra Dolní Věstonice (Věstonická Venuše på tjekkisk) er en såkaldt venusfigurine, en statuette af en nøgen kvinde dateret til 29.000 f.Kr.–25.000 f.Kr.. Den er med nogle få andre genstande fra nærtliggende lokaliteter den ældste kendte keramik i verden.

Den er 111 millimeter høj og 43 millimeter bred. Statuen er lavet af svagt brændt ler. Figurer af bjørn, løve, mammut, hest, ræv, flodhest og ugle er også fundet med mere end 2.000 kugler af brændt ler.

Siden opdagelsen 
I begyndelsen af 1924 blev en beboelse fra den ældste stenalder i Dolní Věstonice i Mähren dengang i Tjekkoslovakiet arkælogisk undersøgt under ledelse af Karel Absolon.

Statuetten blev fundet brækket i to dele 13. juli 1925 i et lag aske.

Videnskabsen har undersøgt statuetten flere gange og en tomografiskanning i 2004 fandt et fingeraftryk fra et tiårigt barn på den.

Kilder/Referencer 
 Nat'l Geogr. Soc. Wonders of the Ancient World; National Geographic Atlas of Archaeology, Norman Hammond, Consultant, Nat'l Geogr. Soc., (Multiple Staff authors), (Nat'l Geogr., R.H.Donnelley & Sons, Willard, OH), 1994, 1999, Reg or Deluxe Ed., 304 pgs. Deluxe ed. photo (pg 248): "Venus," Dolni Vèstonice, 24,000 B.C. In section titled: The Potter's Art, pp 246–253; (precedes 11,000 BC, Japanese Jomon Culture pottery).

Eksterne henvisninger 

 Overview 
 Pictures of Venus and other ceramic
 Details and timeline

Venusfiguriner
Keramik
Pleistocæn
Kubologisk Sportsforening

Kubologisk Sportsforening stod for det første danske mesterskab i løsning af Rubiks terning, som blev afholdt i 1981.

Ved landsstævnet i 1981 blev 17-årige Jan Sørensen fra Kokkedal Danmarksmester med en gennemsnitstid på 44 sekunder. Nummer to blev 14-årige Simon Laub fra Hjørring med en gennemsnitstid på 52 sekunder. Nummer tre blev Lars Møller Jørgensen (60,3 sek.) fra Egå, mens nummer fire blev Kim Rasmussen (59,4 sek) fra Mørke. Indledende runder skilte de bedste fra, som så kæmpede alle mod alle om pladserne i semifinale og endelig finale. De enkelte kampe blev afviklet over 3 til 5 heat, hvor terningen hver gang blev mixed af modstanderen for at sørge for maksimal sværhedsgrad. I finalen lå Jan Sørensen med bedste tider omkring 38 sekunder, mens Simon Laub havde tider omkring de 45 sekunder.

Kubologisk Sportsforening blev stiftet af matematikere fra Aarhus Universitet. Formand og næstformand J. Brock og B.Ehmsen udsprang f.eks. fra dette miljø. De ivrigste og dygtigste "kubologer" var imidlertid typisk gymnasiaster og elever fra ottende til tiende klasse. Mange af disse kom dog også siden hen til at studere fag med matematisk indhold.

Udover afholdelse af mesterskaber arbejdede Kubologisk Sportsforening på udbredelse af kendskabet til Rubiks terning og studier i optimale løsningsmetoder.

Familie Journal havde i januar 1982 en fyldig reportage
fra mesterskaberne i 1981.

Puslespil
Foreninger fra Danmark
Petra (by)

Petra (fra "petra", sten på græsk) er et arkæologisk område i Jordan.

Petra var en oldtidsby som var nabatæernes hovedstad og handelscenter for karavanerne. Udgravninger har vist, at det var beboernes evne til at styre vandtilstrømningen, der ledte til, at ørkenbyen kunne opstå, idet der herigennem skabtes en kunstig oase.

Byens ruiner ligger i det nuværende Jordan, omtrent midtvejs mellem Det Døde Hav og Akababugten, i nærheden af Wadi Araba. Byen befinder sig i en smal dal omgivet af sandstensklipper. Adgangen til byen er gennem en 1,2 km lang og flere steder meget smal kløft.

Petra er kendt for bl.a. sine grave og templer, hvoraf de fleste er hugget direkte ind i klipperne.

Petra har siden 1985 været på UNESCOs verdensarvsliste, og i en global afstemning som blev afsluttet 6. juli 2007 blev stedet valgt som et af Verdens 7 moderne underværker

Eksterne henvisninger 

Verdensarvsområder i Asien-Australasien
Jordans geografi
Jordans historie
Oldtidsbyer
Verdens syv nye underværker
Arkæologiske områder
15 (tal)

15 (femten) er:
 Et naturlige tal efter 14, derefter følger 16.
 Et heltal.
 Et ulige tal.
 Et trekanttal (1+2+3+4+5)
 Et semiprimtal (et tal med to forskellige primtalsfaktorer).
 Et sammensat tal (et ikke-primtal).
 Et defektivt tal (summen af tallets divisorer er mindre end tallet).
 Det sjette heldige tal.

I kemi 
 Grundstoffet fosfor har atomnummer 15.

Andet 
 En af de gennemgående, tematiske Lost-tal (4 8 15 16 23 42).

Bestemte tal
Shu

Shu er en egyptisk mytologisk figur, navnet betyder "tørhed" og "den som rejser sig op". Shu er en personifikation af Luften, dvs. rummet mellem Jorden (Geb) og Himlen (Nut), og gengives på billeder som en fader, der løfter sin datter Nut, så hendes foroverbøjede krop danner himmelhvælvingen.

Shu blev skabt af Atum ved masturbation i Heliopolis, og sammen med sin søster Tefnut (dug) fik Shu børnene Geb og Nut.

Der er ikke overleveret nogen tegn på en kult eller et tempel for Shu.

Eksterne henvisninger 

Egyptiske guder

ca:Llista de personatges de la mitologia egípcia#S
Michael Owen

Michael James Owen (født 14. december 1979) er en engelsk tidligere fodboldspiller og modtager af Ballon d'Or, der seneste spillede for Stoke City F.C..

Han skiftede til Manchester United den 3. juli 2009 efter at havde spillet 4 år for den engelske klub Newcastle United F.C.. Han står noteret for 89 landskampe og har scoret 40 mål, men har dog ikke opnået en landskamp siden 2008.

Owen har tidligere spillet for Liverpool og Real Madrid. Hans primære position er angriber, og han er kendt for sin hurtighed, acceleration og målfarlighed. Michael Owen har haft en succesrig karriere hos såvel de klubber han har repræsenteret som på det engelske landshold, og blev i 2001 udpeget til Europas bedste fodboldspiller.

Owen har igennem sin karriere døjet meget med skader og fik bl.a. en alvorlig knæskade i gruppe-spillet mod Sverige ved VM i fodbold 2006 i Tyskland, der holdt ham ude indtil april 2007.

Referencer

Eksterne henvisninger 

 Michael Owen (Officiel website) 
 Newcastle United (Officiel website) 

Fodboldspillere fra England
Fodboldspillere fra Liverpool F.C.
Fodboldspillere fra Real Madrid CF
Fodboldspillere fra Newcastle United F.C.
Fodboldspillere fra Manchester United F.C.
Fodboldspillere fra Stoke City F.C.
Personer fra Chester
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Suldrup

Suldrup er en mindre by i Himmerland med , beliggende i Suldrup Sogn, ca. 25 kilometer syd for Aalborg. Byen hører til Rebild Kommune og ligger i Region Nordjylland.

Det kendte danske band Souvenirs startede i 1993, i Hjeds nord for Suldrup.

Indtil 2007 lå Suldrup i Støvring Kommune.

Suldrup Skole 
Suldrup Skole finder man i centrum af byen, lige ved siden af Stensbohallen. Der er klassetrin fra 0. klasse (børnehaveklasse) til 9. klasse. I 2016 er der 321 elever på Suldrup skole. Nuværende skoleleder er Marianne Nielsen.

IK Frem Sønderup/Suldrup 
Det meste sport i Suldrup foregår gennem den lokale idrætsforening, IK Frem Sønderup/Suldrup.

IK Frem Sønderup/Suldrup tilbyder følgende idrætsgrene:
fodbold, håndbold, gymnastik, badminton, petanque, motionscenter, floorball og tennis.

Eksterne henvisninger 
 Suldrupby.dk
 Sønderup-Suldrup Kirkeportal
 IK Frem Sønderup/Suldup
 Billeder fra, og historier om Suldrup og omegn

Kilder 

Byer i Rebild Kommune
Koben

Et koben, eller et brækjern, ikke at forveksle med en brækstang, er en kraftig jernstang, der kan være flad, rund eller kantet, og som i (den ene eller begge) enderne er forsynet med en æg og evt. kløft.

Tilsyneladende er der nogen tvivl med hensyn til om brækjern er synonymt med koben. De fleste håndværkere vil nok kalde de større stykker værktøj, om ikke dem alle, for koben.

Carl F. Petersen omtaler i et katalog et brækjern som udført af "forniklet hærdet fladstål"; længden er 19 cm. Den ene ende ombøjet i omtrent ret vinkel, den anden svagt buet; begge ender forsynet med kløft. Under opslaget kassekoben er beskrevet et lignende stykke værktøj, længde 335 mm. Sadelmagerkobenet er derimod på det nærmeste at sammenligne med en bøjet skruetrækker forsynet med kløft for enden. Længden er ligeledes her 19 cm.

Brækjernet/kobenet kaldes endvidere brydestang, brækkestang, brækstang, eller (for små kobens vedkommende) kalveben.

Eksterne henvisninger 
 Carl F Værktøj, et Katalog, København 1987
 http://www.baskholm.dk/haandbog/haandbog.html  Træsmedens Håndværktøj

Værktøj
Kilende værktøj
Bokken

Bokken (木剣) eller bokuto (木刀, bokutō) er japanske betegnelser for et stykke træ, der har form som en katana; men der findes forskellige andre former.

Bokken eller Bokuto blev benyttet som våben af samuraierne. Der er således ikke tale om en attrap for katana, men et reelt våben. Bukuto blev anvendt som våben før det japanske sværd, katana, blev smedet.

Udformningen af bokken/bukuto kan variere i længde, vægt, træsort, kurve og design alt efter hvilken tradition den pågældende ryu (skole) historisk lægger til grund for valg af bukuto/bokken.

I bujutsu-sammenhæng blev bokken/bukuto anvendt i kampsituationer eller til træning i forbindelse med kata, hvor kontaktgraden til modstanderen eller opponenten afhænger af ryu (skole) og traditioner. I budo sammenhæng benyttes bokken/bukuto i forbindelse med træning, hvor der ofte ikke var kontakt med modstanderen.

Effektiviteten af massivt træ som våben kan illustreres ved hjælp af filmatiseringen af en af de mest berømte dueller i Japans 

samuraihistorie i år 1612. Denne duel foregik mellem Miyamoto Musashi (1584?-1645) og Sasaki Kojiro (1585?– 13. april 1612) på en sandstrand, hvor Musashi under duellen anvendte en modificeret åre fra sin robåd mod Kojiro, som anvendte sin katana. Se filmklip der illustrerer denne berømte duel: filmklip

Våben af træ blev i mange tilfælde foretrukket frem for våben af metal. Fx foretrak Miyamoto Musashi bokken/bokuto i kamp frem for katana, fordi bokken/bokuto var vanskeligere at ødelægge under kamp. 

I dag finder bokken anvendelse i diverse kenjutsu - og kendo-skoler.

Reference 

Sværd fra Japan
Numedalslågen

Numedalslågen er med sine 352 km en af Norges længste elve. Elven har har sit udspring på Hardangervidda og løber derfra gennem Sæterdalen til Dagali og videre nedover Numedal til Kongsberg og derfra ned til Larvik, hvor elven munder ud i havet. 

Elven blev tidligere brugt til tømmerflådning , og nu er der ved den øvre del flere vandkraftværker. Strækningen fra havet op til Hvittingfoss er noget af Norges bedste lakse- og ørredfiskevand.

Vandløb i Viken
Greg X. Volz

Greg X. Volz (født 12. januar 1950 i Peoria, Illinois) er en kristen musiker og sanger. Han er tidligere medlem af gruppen Petra. Han har udgivet albums i eget navn, siden han valgte at stoppe i Petra. Han var dog med til at synge på det sidste live-album, hvor han bl.a. sang duet med John Schlitt.

Ekstern henvisning 

 Greg X. Volz' officielle hjemmeside

Sangere fra USA
Kristne musikere
John Schlitt

John Schlitt (født 3. februar 1950 i Lincoln, Illinois) er kristen sanger. 

Før han blev kristen sang han i gruppen Head East i indtil han trak sig på grund af stoffer i 1979. Overtog mikrofonen i Petra (band), da Greg X Volz valgte at trække sig. Har sideløbende med Petra udgivet en række soloalbums i eget navn.

Links 

John Schlitt's officielle hjemmeside
Officiel hjemmeside for Petra

Musikere fra USA
Nationalpark

En nationalpark er normalt et fredet naturområde, som en stat forvalter for at beskytte og fremvise landets dyre- og planteliv og/eller vigtige og særegne naturværdier.

Danmark 
Danmark har ingen nationalparker i international forstand. Landet har dog siden 2007 haft områder, der er blevet betegnet "nationalparker". Disse danske nationalparker følger dog ingen internationale definitioner og er ikke fredede, og betegnelsen "nationalpark" i Danmark medfører ikke yderligere beskyttelse af natur og miljø i forhold til, hvad allerede gældende bestemmelser for området fastsætter; der kan fx fortsat dyrkes intensivt ikke-økologisk landbrug i området. De er derfor ikke traditionelle nationalparker i international forstand.

Naturstyrelsen meddelte 8. september at IUCN (International Union for the Conservation of Nature) har tildelt Naturnationalparkerne Fussingø, Gribskov og Almindingen den internationale nationalparkbetegnelse forvaltningskategori “II Nationalpark”, forudsat at planerne for naturnationalparkerne bliver gennemført.

Grønland 
Omkring en tredjedel af Grønland er udlagt til nationalpark. I 1974 blev Grønlands Nationalpark oprettet, et område på 750.000 km2 i Nordøstgrønland, og den er nu verdens største nationalpark.

Nationalparker i andre lande 
Verdens ældste nationalpark er Yellowstone i USA. Den blev oprettet i 1872 for at tage vare på dyrelivet i området, men også på grund af de vulkanske landskaber med gejsere og varme kilder.

I Norge blev Rondane nationalpark oprettet i 1962 som den første nationalpark. For tiden har fastlands-Norge 25 nationalparker med et samlet areal på 22.000 km², mens Svalbard har 6 nationalparker på tilsammen 14.000 km². Dermed er  af fastlandet og  af Svalbard beskyttet som nationalpark.

Andre kendte nationalparker er:
 Ngorongoro (Tanzania)
 Serengeti (Tanzania)
 Yosemite (USA)

Se også 
 Nationalparker i Finland
 Nationalparker i Island
 Nationalparker i Norge
 Nationalparker i Sverige
 Nationalparker i Tyskland
 Nationalparker i USA
 Nationalparker i Bolivia
 Nationalparker i Ukraine

Kilder

Eksterne henvisninger 

 UNEP & WCMC: World Database on Protected Areas 
 Nationalparker i Danmark 

 
IUCN
Thomas John Barnardo

Thomas John Barnardo (født 4. juli 1845 i Dublin, død 19. september 1905 i London) var en engelsk læge og filantrop og grundlægger af Dr. Barnardos Hjem for forældreløse børn. I 1860'erne kom han som medicinstuderende i kontakt med hjemløse børn, som løb omkring i gaderne i Londons East End, og i 1870 stiftede han det første hjem for drenge. Seks år senere stiftede han et tilsvarende for piger, og ved hans død var der oprettet 80 institutioner for fattige og hjemløse børn. 

Personligt blev han selv far til syv børn, af hvilke tre dog døde ganske unge.

Eksterne henvisninger 

Læger fra Storbritannien
Adoption, familiepleje, pleje af forældreløse børn og tvangsfjernelse
Briter i 1800-tallet
Briter i 1900-tallet
Personer fra Dublin
Louie Weaver

Louie Weaver (født 13. juli 1951 in Nashville, Tennessee, U.S.A.) er en kristen musiker. Ud over at spille tromme i Petra er Louie Weaver også kendt for sin passion for Mickey Mouse, som han har på tøjet og på trommerne under koncerterne. Han blev fyret efter 22 år i Petra, men siden hen har han været med i Viktor.

Eksterne henvisninger 
 

Rockmusikere fra USA
Trommeslagere fra USA
Personer fra Nashville
Bill Glover

Bill Glover (født 22. november 1952) er en kristen musiker. Han spillede trommer på bandet Petras tre første album, men stoppede så.

Ekstern henvisning 

 Bill Glover's officielle hjemmeside 

Kristne musikere
Trommeslagere fra USA
Louis Leakey

Louis Seymour Bazett Leakey (født 7. august 1903 i Kenya, død 1. oktober 1972 i London) var en engelsk antropolog og arkæolog, hvis fund lagde 1 million år til menneskets historie. I årene 1960-1963 fandt han nemlig i Olduvai-slugten i Tanzania forsteninger af menneskeknogler og primitive redskaber af sten, som kunne dateres til at være 1,7 millioner år gamle. Leakey mente, at det måtte være rester af den ældste og mest primitive art af menneskeslægten Homo og kaldte den Homo habilis (det praktiske menneske). Den gik oprejst og var ca. 1,20 m høj. 
Leakey er far til den berømte antropolog Richard Leakey.

Arkæologer fra England
Antropologer fra England
Modtagere af Vegamedaljen
Rob Frazier

Rob Frazier (født 31. oktober 1953)  er en kristen musiker, sanger og præst. Han spillede guitar, trommer og sang på det 3. Petra-album fra 1979, Washes Whiter Than. Han gik derefter solo.

Eksterne henvisninger 

 Rob Frazier's officielle hjemmeside

Musikere fra USA
Kristne musikere
Matthew Barney

Matthew Barney (født 25. marts 1967 i San Francisco, Californien) er en kunstner, der arbejder med film, skulpturer, fotografier, tegninger og installationskunst.

Barney tilbragte delvist sin ungdom i Idaho, hvor han regelmæssigt spillede fodbold på sit high school-hold, og delvist i New York City hos sin mor, der introducerede ham for kunst og museer. Denne blanding af sport og kunst, har inspireret hans senere arbejde som kunster. Han modtog en B.A. fra Yale University i 1989. Han arbejdede også kort som model. 

Filmserien The Cremaster Cycle er Barneys mest kendte værk.

Matthew Barney vandt en pris ved filmfestivallen i Venedig i 1993. I 1996 var han den første modtager af Hugo Boss Prisen. Hans værk smykker også Arto Lindsays album Prize (1999).

Hans seneste udgivelse, Drawing Restraint 9, er en kunstfilm, lavet i samarbejde med hans daværende kone, den islandske sangerinde Björk. De spiller begge med i filmen. Soundtracket er produceret af Björk. 

Med Björk har han en datter, Isadóra (født 3. oktober 2002)

Eksterne henvisninger 

Kunstnere fra USA
Personer fra San Francisco
Roskilde Festival 1971

Roskilde Festivalen, dengang under navnet Sound Festival, blev afholdt for første gang i 1971 fra den 28. august til den 29. august. Festivalen blev arrangeret af de to lokale gymnasieelever på 17 og 18 år, Mogens Sandfær og Jesper Switzer Møller, og promotoren Carl Fischer.

Musikgrupper 
 Alex Campbell (UK)
 Alrune Rod (DK) 	 
 Andrew John (UK) 	 
 Burnin Red Ivanhoe (DK) 	 
 Cæsar (DK) 	 
 Day Of Phoenix (DK) 	 
 Delta Blues Band (DK) 	 
 Per Dich (DK) 	 
 Povl Dissing (DK) 	 
 Dr. Dopo Jam (DK) 	 
 Engine (DK) 	 
 Fessors Big City Band (DK) 	 
 Fujara (DK) 	 
 Gasolin (DK) 	 
 Grease Band (UK) 	 
 Klosterband (DK) 	 
 Per Kofoed (DK) 	 
 Lousiana Hot Seven (DK) 	 
 Midnight Sun (DK) 	 
 No Name (DK) 	 
 Papa Bues Jazzband (DK) 	 
 Phillias Fogg (DK) det første band der spillede. Vagn Nørgård guitar, tværfløjte, sang, Peter Bjørn Hansen guitar og sang, Rolf Pedersen Trommer, Torben Eriksen bas, Hans Ulrik guitar, Jørgen Olsen sang 
 Sebastian (DK) 	 
 Skin Alley (UK) 	 
 Mick Softley (UK) 	 
 Spider John Koerner (US) 	 
 Stefan Grossman (US) 	 
 Strawbs (UK) 	 
 Sunny Side Stompers (DK) 	 
 Surprise (DK) 	 
 Tom Bailey (UK) 	 
 Vanis Aften (DK)

Eksterne kilde/henvisninger 

 1971: Den første festival b.dk 29. juni 2010,

1971
Musik i 1971
Brasilianske flag

Dette er en liste over nationale flag som benyttes eller tidligere benyttedes for det territorie som i dag omfatter Republikken Brasilien.

Stater 
Uddybende artikel: Brasiliens delstater

Brasilien er opdelt i 26 delstater (estados) og et føderalt distrikt (Distrito Federal):

Nationale flag

Guvernørflag

Delstatsflag 
Dette er et galleri over brasilianske delstatsflag som viser flagene i det 26 brasilianske delstater og Distrito Federal.

Se også
Brasiliens flag
Brasiliens delstaters våbenskjold
Hino Nacional Brasileiro

Flag fra Sydamerika
Delstater i Brasilien
Indslev Bryggeri

Indslev Bryggeri ligger i Indslev ved Nørre Aaby på Vestfyn. Det åbnede første gang i 1897 under navnet Bryggeriet Heimdal. Senere, i 1944, skiftede det navn til Indslev Bryggeri, og har også i en kortere periode heddet Bryggeriet Juelsminde (1953 – 1955).

Indslev Bryggeri producerede hvidtøl og sodavand til landbefolkningen på Fyn. Hvidtøl og sodavand blev kørt ud til gårdene og også solgt direkte fra bryggeriet, bl.a. som stakitøl.

Hvidtølsproduktionen stoppede i 1973, da salget var faldet i takt med at landbruget blev automatiseret, og færre karle på gårdene drak hvidtøllet. Sodavandsproduktionen fortsatte dog helt til 1990, hvor bryggeriet lukkede. Herefter har det bl.a. været brugt som kunsthal.

Indslev Bryggeri genåbnede med ny ejer i april 2006. Det nyåbnede bryggeri har specialiseret sig i produktion af hvedeøl, og alt det øl de producerer er fremstillet af hvedemalt.

Indslevs Julehvede vandt en blindtest af juleøl i gratisavisen Urban (2006). 

Indslev Bryggeri startede i 2012 produktserien Ugly Duck Brewing Co.

I 2018 var bryggeriet konkursbegæret, og blev opkøbt og videreført af A/S Bryggeriet Vestfyen.

Produkter 
 Hvede I.P.A
 Hvid Hvede
 Julehvede
 Påskehvede
 Sort Hvede
 Svane Hvede
Påske Hvede
Frederiks Jul
Frederiks Påske

Se også 
 Bryggerier i Danmark

Eksterne henvisninger 
 Indslev Bryggeri 
 Ugly Duck Brewing
 

Mikrobryggerier fra Danmark
Bygninger, konstruktioner og anlæg i Middelfart Kommune
Emulsion

En emulsion er en blanding af to væsker som ikke er opløselige i hinanden. Et typisk eksempel på sådanne to væsker er olie og vand.

Man skelner mellem olie-i-vand emulsioner, hvor olien danner små dråber i vandet, og vand-i-olie emulsioner, hvor det er vandet der danner små dråber i olien. Dråberne er så små at de ikke kan ses med det blotte øje, men store nok til at de spreder det lys som ellers ville bevæge sig uhindret igennem væsken. Dette betyder at emulsioner har et mælkeagtigt til grumset udseende, afhængig af dråbernes størrelse.

En emulsion kan dannes ved at hælde vand og olie sammen og ryste det kraftigt. Hvis man ikke ryster det lægger olien sig blot oven på vandet. Emulsioner er ikke stabile, og de vil med tiden skille ad så der igen dannes en ren vandfase og en ren oliefase. Dette skyldes, at når to væsker ikke er blandbare, vil de ordne sig således at kontakten imellem dem er mindst mulig. Det er et udtryk for den kraft, som kaldes overfladespænding.

En emulsion kan stabiliseres ved tilsætning af en emulgator, som virker ved at nedsætte overfladespændingen mellem de to væsker. De forbliver derfor blandet i stedet for at skilles ad i henholdsvis olie- og vandfasen.

Eksempler på emulsioner
 Asfalt
 Kosmetiske cremer
 Margarine
 Mayonnaise
 Mælk
 Smør
 Yoghurt, og andre syrlige mælkeprodukter

Kolloidkemi
Emulgatorer
Kemiske blandinger